ร้านนี้อยู่ตรงเขต 8 
ร้านตกแต่งได้ชิคมาก มี 2 โซนคือ นั่งกับพื้นแบบ ญี่ปุ่น หรือ นั่งโต๊ะธรรมดา 
น้ำดื่มบริการตัวเอง ส่วนตู้ขนมจะมีไม่ซ้ำกันในแต่ละวัน สามารถมาดูจากด้านในของร้านได้

นั่งแล้วจะมีพนักงาน (อาจเป็นคุณแม่ของเจ้าของร้านค่ะ ) เอาเมนูมาให้ น่ารักมากๆเลย ต้อนรับเป็นกันเอง 
เราสั่ง

-ลดช่องวัดเจษ  เมนูนี้แนะนำ เริ่มที่เส้นลดช่องมันนิ่มเหนียวและได้กลิ่นใบเตยชัดมากแบบ 100% ส่วนน้ำกะทีนั้นจะออกสีเหลือง รสชาติ เป็นกะทิที่เคี้ยวกับตาลโตนด ทำให้หอมเข้มหอมข้น

-ทับทิมกรอบวัดเจษ สำหรับคนหาดใหญ่คงต้องเทียบกับร้านพี่แดง ขอบอกว่าต่างกันค่ะ อร่อยต่างกัน ที่นี่ตัวทับทิมจะทำเม็ดใหญ่กว่า แห้วข้างในอันใหญ่ แป้งข้างนอกบางแต่ไม่กลม มันจะขยุกขยัก ส่วนน้ำกะทินั้น หอมกะทิมาก มีน้ำตาลเป็นก้อนขาวๆอยู่ก้นถ้วยบ้าง อาจจะต้องคนๆ แต่อร่อยมากค่ะ 

-ฝอยทอง ร้านนี้ใช้ไข่เป็ดทำ สีสวยรสชาติดีไม่หวานเกินไป 